recursal/SuperWikiNEXT-32B huggingface dataset:
Στη θεωρία ελέγχου στο πεδίο της συχνότητας, το πρόβλημα **ελέγχου dead beat** συνίσταται στην εύρεση του σήματος εισόδου που πρέπει να εφαρμοστεί σε ένα σύστημα προκειμένου να φέρει την έξοδο στη σταθερή κατάσταση στον μικρότερο αριθμό χρονικών βημάτων, δηλαδή ακαριαία χρονικά.

Για ένα γραμμικό σύστημα *Νιοστ*ης τάξης μπορεί να φανεί ότι αυτός ο ελάχιστος αριθμός βημάτων θα είναι το πολύ *N* (ανάλογα με την αρχική συνθήκη και υπερύψωση), με την προϋπόθεση ότι το σύστημα είναι ελεγχόμενο, δηλαδή ότι μπορεί να τεθεί σε κατάσταση μηδέν με *κάποια* είσοδο. Η λύση για τον έλεγχο dead beat είναι να εφαρμοστεί ανάδραση έτσι ώστε όλοι οι πόλοι της συνάρτησης μεταφοράς κλειστού βρόχου να βρίσκονται στην αρχή του επιπέδου *z*. (Για περισσότερες πληροφορίες σχετικά με τις συναρτήσεις μεταφοράς και το επίπεδο *z*, δείτε το λύμμα για τον z-μετασχηματισμό ). Επομένως ένα γραμμικό σύστημα είναι εύκολο να λυθεί με dead beat ελεγκτή. Κατ' επέκταση, μια συνάρτηση μεταφοράς κλειστού βρόχου που έχει όλους τους πόλους της συνάρτησης μεταφοράς στην αρχή ονομάζεται μερικές φορές συνάρτηση μεταφοράς dead beat.

Για μη γραμμικά συστήματα, ο έλεγχος dead beat είναι ένα ανοιχτό ερευνητικό πρόβλημα μέχρι σήμερα. (Βλ. αναφορά Nesic παρακάτω).

Οι ελεγκτές dead beat χρησιμοποιούνται συχνά στον έλεγχο διεργασιών (φυσικοχημικές βιομηχανικες διαδικασίες) λόγω των καλών δυναμικών τους ιδιοτήτων. Σαν ελεγκτές είναι κλασικοί ελεγκτές ανάδρασης όπου το κέρδος ή η ενίσχυση ορίζονται χρησιμοποιώντας έναν πίνακα με βάση τον βαθμό του συστήματος εγκατάστασης και την κανονικοποιημένη φυσική συχνότητα ωn.

Η απόκριση του ελεγκτή έχει τα ακόλουθα χαρακτηριστικά:

1. Μηδενικό σφάλμα σταθερής κατάστασης
2. Ελάχιστος δυνατός χρόνος ανύψωσης
3. Ελάχιστος δυνατός χρόνος αποκατάστασης
4. Λιγότερο από 2% υπέρυψωση/υπούψωση
5. Πολύ καλός έλεγχος σήματος έξοδου

Συναρτήσεις Μεταφοράς
---------------------

Εξετάστε τη συνάρτηση μεταφοράς ενός φυτού

{\displaystyle \mathbf {G} (z)={\frac {B(z)}{A(z)}}z^{-d}}
με πολυώνυμα

{\displaystyle A(z)=a\_{0}+a\_{1}z^{-1}+a\_{2}z^{-2}+\cdots a\_{m}z^{-m},}
{\displaystyle B(z)=b\_{0}+b\_{1}z^{-1}+b\_{2}z^{-2}+\cdots b\_{n}z^{-n}}
και διακριτή χρονική καθυστέρηση {\displaystyle e^{-d}} .

Ο αντίστοιχος **ελεγκτής dead-beat** σημειώνεται ως

{\displaystyle \mathbf {C} (z)={\frac {A(z)}{B(1)-z^{-d}B(z)}}}
και η συνάρτηση μεταφοράς **κλειστού βρόχου** υπολογίζεται ως

{\displaystyle \mathbf {L} (z)={\frac {B(z)}{B(1)}}.}

Βιβλιογραφικές αναφορές
-----------------------

* Kailath, Thomas: *Linear Systems*, Prentice Hall, 1980,(ISBN 9780135369616)
* Nesic et al.: *Έλεγχος νεκρού ρυθμού εξόδου για μια κατηγορία επίπεδων πολυωνυμικών συστημάτων*
* Warwick, Kevin : *Adaptive dead beat control of stochastic systems*, International Journal of Control, 44(3), 651-663, 1986.
*
Ο **Στουρ (Stur)** είναι μικρός αστεροειδής, που περιφέρεται στην κεντρική περιοχή της Κύριας Ζώνης Αστεροειδών και έχει απόλυτο μέγεθος (όπως αυτό ορίζεται για το Ηλιακό Σύστημα) 12,8. Ανακαλύφθηκε το 1979 από τον Σλοβάκο αστρονόμο Μίλαν Αντάλ, που παρατηρούσε από τον Αστρονομικό Σταθμό Πισκεστέτε στη βόρεια Ουγγαρία. Ο Αντάλ έδωσε στον αστεροειδή το όνομα του πολιτικού και διανοούμενου Λούντοβιτ Στουρ, σημαντικής εθνικής μορφής για τους Σλοβάκους.

Φυσικά χαρακτηριστικά
---------------------

Η μέση διάμετρος του Στουρ εκτιμάται σε 9,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,145 ± 0,024. Ο Στουρ περιστρέφεται γύρω από τον εαυτό του μία φορά κάθε 5 ώρες 4 λεπτά και 14 δευτερόλεπτα.

Εξωτερικοί σύνδεσμοι-πηγές
--------------------------

* Τροχιακά κ.ά. στοιχεία από το JPL


Αστεροειδείς| 3392 Σετούτσι | 3393 Στουρ | 3394 Μπάνο |
Το **Brenda's Got a Baby** είναι τραγούδι του Αμερικανού ράπερ Τούπακ Σακούρ από το πρώτο του άλμπουμ 2Pacalypse Now. Το τραγούδι πραγματεύεται την αληθινή ιστορία ενός 12χρονου κοριτσιού που μένει έγκυος από τον ξάδερφο της και γεννά ένα παιδί που δεν μπορεί να υποστηρίξει οικονομικά. Ο Σακούρ επικρίνει την έλλειψη οικονομικής υποστήριξης που παρέχει η κυβέρνηση και η κοινωνία γενικότερα στο κορίτσι και την οικογένεια της. Το τραγούδι περιέχει φωνητικά από τον τραγουδιστή Ντέιβ Χόλιστερ.

Παραγωγή και στίχοι
-------------------

Ο Σακούρ έγραψε το κομμάτι κατά την διάρκεια των γυρισμάτων της ταινίας *Juice* και οι στίχοι είναι βασισμένοι σε αληθινή ιστορία. 

Το τραγούδι ξεκινάει με τον Ντέιβ Χόλιστερ να ερμηνεύει τον τίτλο του κομματιού. Το υπόλοιπο κομμάτι είναι μια στροφή που ερμηνεύει ο Σακούρ και αφηγείται την ιστορία. 

Το τραγούδι ξεκινάει με τον Τούπακ να αφηγείται την ιστορία σε μία ομάδα Αφροαμερικανών κατοίκων ενός γκέτο. Η Μπρέντα, ένα 12χρονο κορίτσι, μένει έγκυος από τον ξάδερφο της. Η οικογένεια της είναι πολύ φτωχή και ο πατέρας της είναι εθισμένος στην κάνναβη. Όταν ο ξάδερφος της την αφήνει, η οικογένεια της την διώχνει. Η Μπρέντα αρχικά προσπαθεί να πουλήσει κρακ και πέφτει θύμα ληστείας. Καταφεύγει στην πορνεία και τελικά πέφτει θύμα δολοφονίας.

Παραπομπές
----------

1. ↑  Hedges, Chris (29 Μαρτίου 1991). «A Child-Mother in the Jaws of New York». *NYTimes.com*. Ανακτήθηκε στις 23 Ιουλίου 2016.
To **Breaking the Law** είναι ένα τραγούδι του αγγλικού Heavy Metal συγκροτήματος Judas Priest, το οποίο συμπεριλήφθηκε στον δίσκο *British Steel*, το 1980, ενώ κυκλοφόρησε και ως single. Η μουσική αλλά και οι στίχοι γράφτηκαν από τους Ρομπ Χάλφορντ, Κ.Κ. Ντάουνινγκ και Γκλεν Τίπτον. Οι στίχοι του έχουν επίκεντρο την οικονομική ύφεση και τις απεργίες που ελάμβαναν μέρος στη Μεγάλη Βρετανία τις δεκαετίες του 1970 και 1980. Ο Χάλφορντ, είπε, «ότι το κομμάτι αφορά την ανεργία και ότι από αυτά που σου υποσχέθηκαν δεν έχεις τίποτα και εσύ θυμώνεις και παραβαίνεις τον νόμο». Επίσης, για την προώθηση του κομματιού γυρίστηκε και video clip.

Το τραγούδι αρχίζει με ένα από τα γνωστότερα riff του συγκροτήματος, με τον συνολικό χρόνο του, να μη φτάνει τα 3 λεπτά. Ένα από τα εφέ που διαθέτει το κομμάτι, όταν ακούγονται μπουκάλια να σπάνε, ελλείψει samples εκείνη την εποχή, σπάσανε κυριολεκτικά μπουκάλια γάλατος, έξω από το στούντιο. Επίσης, το τραγούδι (αλλά και όλο το άλμπουμ) ηχογραφήθηκε σε μία έπαυλη που ανήκε στον Ρίνγκο Σταρ, όπου εκεί γυρίστηκε και το video clip του Imagine. Το κομμάτι είναι ένα από τα γνωστότερα και δημοφιλέστερα τραγούδια του συγκροτήματος.

Το τραγούδι έχει υποστεί αρκετές διασκευές από γνωστούς rock καλλιτέχνες. Επίσης, ο τηλεοπτικός σταθμός VH1, το κατέταξε 40ο, ανάμεσα στα *40 Σπουδαιότερα Metal Τραγούδια*. Ο ίδιος σταθμός, το 2009, το κατέταξε 12ο, ανάμεσα στα *100 Σπουδαιότερα Hard Rock Τραγούδια όλων των εποχών*. Ενώ, το 2010, σε μία ψηφοφορία της ελληνικής έκδοσης του *Metal Hammer*, το κομμάτι συγκαταλέγεται στον κατάλογο με τα *200 Σπουδαιότερα Τραγούδια όλων των εποχών*, καταλαμβάνοντας την 23η θέση.

Παραπομπές
----------

1. ↑  Rocker, Ron. «Judas Priest - Breaking The Law Lyrics». *SongMeanings.com*. Ανακτήθηκε στις 15 Μαρτίου 2016.
2. 1 2 3  Δημήτρης Συμελιάδης (2010). «Breaking the Law». *Metall Hammer* **308**: 53.
3. ↑  Dave Swanson. «Top 10 Judas Priest Songs». UltimateClassicRock.com. Ανακτήθηκε στις 18 Μαρτίου 2016.
4. ↑  Graham 'Gruhamed' Hartmann. «10 Best Judas Priest Songs». Loudwire.com. Ανακτήθηκε στις 18 Μαρτίου 2016.
5. ↑  «Greatest Judas Priest Songs». TheTopTens.com. Ανακτήθηκε στις 18 Μαρτίου 2016.
6. ↑  ADRIEN BEGRAND (16 Ιουλίου 2014). «The 15 Best Judas Priest Songs». Popmatters.com. Ανακτήθηκε στις 18 Μαρτίου 2016.
7. ↑  *"VH1 40 Greatest Metal Songs"*, 1–4 May 2006, *VH1* Channel, reported by VH1.com Αρχειοθετήθηκε 2009-02-26 στο Wayback Machine.; Ανακτήθηκε στις 10 Σεπτεμβρίου 2006.
8. ↑  «spreadit.org music». Αρχειοθετήθηκε από το πρωτότυπο στις 12 Φεβρουαρίου 2009. Ανακτήθηκε στις 7 Φεβρουαρίου 2009.

Εξωτερική σύνδεσμοι
-------------------

* Official music video at YouTube
Η **Turbo Pascal** είναι ένα σύστημα ανάπτυξης λογισμικού που περιλαμβάνει ένα μεταγλωττιστή και ένα ολοκληρωμένο περιβάλλον ανάπτυξης για τη γλώσσα προγραμματισμού Pascal.

Ξεκίνησε το 1983 από την εταιρεία Borland και αντικαταστάθηκε από το περιβάλλον γρήγορης ανάπτυξης εφαρμογών Delphi της ίδιας εταιρείας.

Από τα πιο γνωστά συμβατά προγράμματα είναι η Free Pascal και η Visual Pascal.

Δείγμα κώδικα
-------------

Το κλασσικό Hello world program σε Turbo Pascal:

```
program HelloWorld;
begin
 WriteLn('Hello World')
end.

```

Αυτό το πρόγραμμα ζητάει ένα όνομα και το τυπώνει στην οθόνη εκατό φορές:

```
program WriteName;
var
 i : Integer; {variable to be used for looping}
 Name : String; {declares the variable Name as a string}
begin
 Write('Please tell me your name: ');
 ReadLn(Name); {ReadLn returns the string entered by the user}
 for i := 1 to 100 do
 begin
 WriteLn('Hello ', Name)
 end
end.

```

  


|  |  |
| --- | --- |
| 

|  |
| --- |
| * Πύλη:Προγραμματισμός
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 181482545
* LCCN: n86025759
* GND: 4117264-4
* NKC: ph118147

 |

 |
Η **Λέυλα (Leyla)** είναι μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1964 από τους Αμερικανούς αστρονόμους Ρόμπερτ Μπέρναμ και Νόρμαν Τόμας, που παρατηρούσαν από το Αστεροσκοπείο Λόουελ, και πήρε το όνομά της από το όνομα της φλαουτίστριας και ποιήτριας Νάνσυ Λέυλα Λόμιλερ (*Nancy Leyla Lohmiller*, γενν. 1985, η ονοματοδοσία έγινε πολύ μετά την ανακάλυψη).

Φυσικά χαρακτηριστικά
---------------------

Η μέση διάμετρος της Λέυλα εκτιμάται σε 5,3 ± 0,5 χιλιόμετρα. Ο φασματικός τύπος της είναι άγνωστος και το γεωμετρικό άλβεδό της είναι 0,225 ± 0,047. Η Λέυλα περιστρέφεται γύρω από τον εαυτό της μία φορά κάθε 3 ώρες και 6 λεπτά, μια αρκετά γρήγορη περιστροφή.

Εξωτερικοί σύνδεσμοι - πηγές
----------------------------

* Τροχιακά κ.ά. στοιχεία από το JPL

  


Αστεροειδείς| 3396 Μουαζέζ | 3397 Λέυλα | 3398 Στότμάγιερ |

|  |  |
| --- | --- |
| 

|  |
| --- |
| * Πύλη:Αστρονομία
* Πύλη:Ηλιακό Σύστημα
 |

 |
Ο **Άγιος Μαμέρτους** (*Mamert*, ... - 475) ήταν αρχιεπίσκοπος της πόλης Βιεν στη Γαλατία και είναι Άγιος της Καθολικής Εκκλησίας. Η βασική συμβολή του στην εκκλησιαστική πρακτική ήταν η εισαγωγή της λιτανείας πριν την ημέρα της Αναλήψεως, ως μεσολάβηση έναντι σεισμών και άλλων καταστροφών. Η μνήμη του τιμάται στις 11 Μαΐου. Συγκαταλέγεται στους παγερούς αγίους.

Βιογραφία
---------

Ήταν γόνος εύπορης γαλλορωμαϊκής οικογένειας από την Λυών. Αδελφός του ήταν ο θεολόγος και λόγιος Κλαυδιανός Μαμέρτους. Χρίστηκε επίσκοπος το 461 στη Βιεν (στη σημερινή Γαλλία). Λέγεται ότι έκανε πολλά θαύματα, γιάτρεψε κόσμο, και μια φορά με τις εκκλήσεις του έσωσε την πόλη από φοβερή πυρκαγιά. Στην καθολική αγιογραφία εικονίζεται ως επίσκοπος με φωτιά κάτω από τον χριστιανικό σταυρό. Είναι ο προστάτης των ποιμένων και των σωμάτων πυροσβεστικής. Στον άγιο αυτό γίνεται έκκληση κατά ξηρασίας, πυρετού και παθήσεων του θώρακα.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άγιος Μαμέρτους** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 301162980
* GND: 1035078880

 |

 |
Η **Δεβόζα (Devosa)** είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,74. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

Φυσικά χαρακτηριστικά
---------------------

Η διάμετρος της Δεβόζας υπολογίσθηκε σε 59,1 χιλιόμετρα (από δεδομένα του IRAS), ενώ η μάζα της εκτιμάται σε 216 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **M** (μεταλλικός), ενώ το άλβεδό της είναι 0,161 (από δεδομένα του IRAS). Η Δεβόζα περιστρέφεται γύρω από τον εαυτό της μία φορά κάθε 4 ώρες και 39 λεπτά, μία μάλλον γρήγορη περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000337.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 336 Λακαντιέρα | 337 Δεβόζα | 338 Μπουντρόζα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το **size** είναι εργαλείο της γραμμής εντολών στα λειτουργικά συστήματα τύπου Unix. Επεξεργάζεται ένα ή περισσότερα αρχεία ELF (Executable and Linkable Format) και εμφανίζει το μέγεθος (σε bytes) του χώρου κώδικα (code segment ή "text"), του χώρου δεδομένων (data segment) και του χώρου χωρίς αρχικές τιμές (.bss), καθώς και το συνολικό μέγεθος.

Χρήση
-----

```
$ size <επιλογές> <όνομα αρχείου> ...
```

Ακολουθούν κάποια παραδείγματα από το Solaris (*/usr/ccs/bin/size*) - οι επιλογές και η σύνταξη μπορεί να διαφέρουν σε άλλα λειτουργικά συστήματα:

```
$ size  /usr/ccs/bin/size
9066 + 888 + 356 = 10310
```

Η επιλογή -f εμφανίζει το όνομα και το μέγεθος κάθε χώρου, μαζί με το άθροισμά τους:

```
$ size -f /usr/ccs/bin/size
17(.interp) + 636(.hash) + 1440(.dynsym) + 743(.dynstr) + 64(.SUNW_version) + 48(.rela.ex_shared) + 24(.rela.bss) + 336(.rela.plt) + 4760(.text) +
80(.init) + 80(.fini) + 4(.exception_ranges) + 28(.rodata) + 590(.rodata1) + 12(.got) + 388(.plt) + 192(.dynamic) + 40(.ex_shared) + 112(.data) +
140(.data1) + 352(.bss) = 10086
```

Η επιλογή -F εμφανίζει το μέγεθος και την άδεια (permission flag) κάθε χώρου, μαζί με το άθροισμά τους:

```
$ size -F /usr/ccs/bin/size
9066(r-x) + 1244(rwx) = 10470
```

Δείτε επίσης
------------

* Κατάλογος βοηθημάτων του Unix

Αναφορές
--------

* «size - Linux Command». Αρχειοθετήθηκε από το πρωτότυπο στις 22 Αυγούστου 2013. Ανακτήθηκε στις 17 Νοεμβρίου 2010.  (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Ένα παράδειγμα του φωτισμού bloom στο βιντεοπαιχνίδι *Ico*. Το φως στην εικόνα δεν είναι απλά φωτεινό, αλλά προβάλλει μέσα στο το κάστρο με ακτίνες, οι οποίες κάνουν πιο ρεαλιστικό το εφέ.
Το **Bloom** (ελληνικά: άνθιση) είναι είδος εφέ φωτισμού στα γραφικά υπολογιστή το οποίο χρησιμοποιείται σε βιντεοπαιχνίδια, demo, και στη δυναμική σκιαγράφηση για να απεικονίσει μία πιο αληθοφανή φανταστική απεικόνιση του κόσμου, με τέτοιο τρόπο όπως στις πραγματικές κάμερες. Το εφέ παράγει περιθώρια ή ακτίνες φωτός να περιβάλλουν ένα φωτεινό σημείο ή αντικείμενο, ώστε να δημιουργηθεί η ψευδαίσθηση ενός πραγματικού λαμπερού φωτός, που επιβαρύνει την κάμερα ή το ανθρώπινο μάτι, κάνοντας την εκάστοτε σκηνή πιο καθηλωτική και παραστατική απ' ό,τι χωρίς τη χρήση του εφέ.

Παραπομπές
----------

1. 1 2  Technologies, Unity. «Unity - Manual: Bloom». *docs.unity3d.com* (στα Αγγλικά). Ανακτήθηκε στις 14 Αυγούστου 2017.
2. ↑  «UDK | Bloom». *docs.unrealengine.com*. Ανακτήθηκε στις 14 Αυγούστου 2017.
Καλλιτέχνες του Bloomsday έξω από την παμπ του Ντέιβι Μπερν (Davy Byrne), 1999
Η **Bloomsday** είναι γιορτή και ημέρα μνήμης της ζωής του ιρλανδού συγγραφέα Τζέιμς Τζόις, κατά τη διάρκεια της οποίας ξαναζωντανεύουν τα γεγονότα του μυθιστορήματός του *Οδυσσέας*, τα οποία εκτυλίσσονται στις 16 Ιουνίου 1904. Γίνεται κάθε χρόνο στις 16 Ιουνίου στο Δουβλίνο και αλλού.

Ο Τζόις επέλεξε τη συγκεκριμένη ημερομηνία, καθώς ήταν η ημερομηνία της πρώτης του εκδρομής με τη σύζυγό του, Νόρα Μπάρνακλ. Περπατούσαν στο δουβλινέζικό προάστιο του Ρίνγκσεντ, όπου η Νόρα τον αυνάνισε. Το όνομα προέρχεται από τον Λίοπολντ Μπλουμ (Leopold Bloom), πρωταγωνιστή του Οδυσσέα.

Η αγγλική σύνθετη λέξη Bloomsday χρησιμοποιείται συνήθως και στα Ιρλανδικά, αν και σε ορισμένες δημοσιεύσεις αποκαλείται Lá Bloom.

Αναφορές
--------

1. ↑  Louis Menand (2 Ιουλίου 2012). «Silence, exile, punning». *The New Yorker*. They walked to Ringsend, on the south bank of the Liffey, where (and here we can drop the Dante analogy) she put her hand inside his trousers and masturbated him. It was June 16, 1904, the day on which Joyce set "Ulysses." When people celebrate Bloomsday, that is what they are celebrating.
2. ↑  «Bloomsday 2019: All About the Day Dedicated to Irish Writer James Joyce and How It's Celebrated | 🙏🏻 LatestLY». *LatestLY* (στα Αγγλικά). 16 Ιουνίου 2019. Ανακτήθηκε στις 29 Μαΐου 2020.
Ο **Κάσιντυ (Cassidy)** είναι μικρός αστεροειδής, που περιφέρεται στην εσωτερική περιοχή (την προς τον `Ηλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,2. Ανακαλύφθηκε το 1948 από τον Αμερικανό αστρονόμο Χένρυ Λη Τζίκλας, που παρατηρούσε από το Αστεροσκοπείο Λόουελ στο Φλάγκσταφ (Αριζόνα). Ο αστεροειδής πήρε το όνομά του προς τιμή του Αμερικανού ειδικού των μετεωριτών Γουίλιαμ Α. Κάσιντυ (*William A. Cassidy*, γενν. 1928).

Εξαιτίας και της σημαντικής εκκεντρότητας της τροχιάς του, ο Κάσιντυ προσέγγιζει κατά το περιήλιό του το εσώτατο όριο της Κύριας Ζώνης.

Φυσικά χαρακτηριστικά
---------------------

Η μέση διάμετρος του Κάσιντυ εκτιμάται σε 6,4 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,23. Ο Κάσιντυ περιστρέφεται γύρω από τον εαυτό του μία φορά κάθε 4 ώρες και 15,5 λεπτά.

Πηγές - εξωτερικοί σύνδεσμοι
----------------------------

* Τροχιακές παράμετροι, τροχιά κ.ά. από το JPL


Αστεροειδείς| 3381 Μίκολα | 3382 Κάσιντυ | 3383 Κογιάμα |
Ο **Australopithecus afarensis** (Λατινικά, όρος αποδιδόμενος ως *πίθηκος από την Ανατολή*, από την Αφάρ) είναι εξαφανισμένο Hominini, που έζησε πριν 3,9 ως 2,9 εκατομμύρια χρόνια πριν στην Αφρική. Το σκαρί του ήταν λεπτό, σαν τον μεταγενέστερο *Austalopithecus africanus*. Ο afarensis θεωρείται πιο συγγενής στο γένος Homo (το οποίο περιλαμβάνει το σύγχρονο ανθρώπινο είδος Homo Sapiens) από κάθε άλλο πρωτεύον θηλαστικό της ίδιας εποχής, είτε ως άμεσος πρόγονος ή κοντινός συγγενής ενός αγνώστου προγόνου.

Το πιο διάσημο απολίθωμα είναι ο μερικός σκελετός ονόματι *Lucy* (3,2 εκατομμυρίων ετών) που βρέθηκε από τον Ντόναλντ Γιόχανσον, ο οποίος άκουγε το τραγούδι των Beatles "Lucy in the Sky with Diamonds" (από όπου έρχεται και το όνομα Lucy) την ώρα που ήταν στο σημείο εκσκαφής.

Παραπομπές
----------

1. ↑  Prins, Harald E. L; Walrath, Dana; McBride, Bunny (2007). *Evolution And Prehistory: The Human Challenge, by William A. Haviland, Harald E. L. Prins, Dana Walrath, Bunny McBride*. ISBN 9780495381907.
2. ↑  Greshko, Michael (20 October 2017). "Ancient Teeth Found in Europe Belonged to Mystery Primate". *National Geographic*. Retrieved 20 October 2017.
3. ↑  Wehner, Mike (20 October 2017). "Shocking discovery of ancient teeth could rewrite human history". *BGR Media*. Retrieved 20 October 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85009653
* GND: 4518923-7

 |

 |
**S/2001 (66063) 1** είναι η προσωρινή ονομασία ενός μικρού δορυφόρου ενός αστεροειδή Ατών, του (66063) 1998 RO1.

Ανακάλυψη
---------

Ο δορυφόρος αυτός παρατηρήθηκε πρώτη φορά το 2001, αλλά ανακαλύφθηκε από παρατηρήσεις καμπύλης φωτός που έλαβαν χώρα μεταξύ 13 και 28 Οκτωβρίου του 2013 και επιβεβαιώθηκε ένα χρόνο αργότερα από παρατηρήσεις μέσω ραντάρ από το Ραδιοτηλεσκόπιο του Αρεσίμπο.

Τροχιακά και φυσικά χαρακτηριστικά
----------------------------------

Το S/2001 (66063) 1 βρίσκεται πολύ κοντά στο (66063) 1998 RO1, έχοντας έναν ημιμεγάλο άξονα 800 μέτρων και μία εκκεντρότητα ίση με 0,06, δεδομένα τα οποία σημαίνουν πως έχει μια περιαψίδα 752 μέτρων και μία αποαψίδα 848 μέτρων. Το S/2001 (66063) 1 χρειάζεται 14,54 ώρες για να ολοκληρώσει μία περιφορά γύρω από το 199 RO1. Από την επιφάνεια του 1998 RO1 το S/2001 (66063) 1 θα είχε μια φαινόμενη διάμετρο περίπου 41°. Συγκριτικά, ο Ήλιος φαίνεται να είναι 0,5° από τη Γη.
OosterscheldeKering
Maeslantkering
Το νερό από πάντα έπαιζε έναν κεντρικό ρόλο στην ιστορία της Ολλανδίας. Μετά τη μεγάλη πλημμύρα του 1953, αποφασίστηκε η ίδρυση της **Deltaworks**, ενός από τα μεγαλύτερα προγράμματα διαχείρισης νερού στον κόσμο. 

Η επιτροπή Delta συστάθηκε 20 μέρες μετά την πλημμύρα της Βόρειας Θάλασσας, στις 21 Φεβρουαρίου 1953. Η επιτροπή αυτή γνωμοδότησε πάνω στην αύξηση της ασφάλειας. Αυτή ήταν μια δύσκολη αποστολή, καθώς το Νιούε Βάτερβεγκ και το Βέστερσελντε (ολλανδικά: Westerschelde) έπρεπε να παραμείνουν ανοιχτά για την οικονομική επιβίωση των λιμανιών του Ρότερνταμ και της Αμβέρσας. Η επιτροπή Delta τελικά έδωσε πέντε γνωμοδοτήσεις, που αποτέλεσαν το σχέδιο Delta στις 18 Οκτωβρίου 1955. Όλα μαζί τα έργα της DeltaWorks κόστισαν περίπου 5 δις Ευρώ.

Τα φράγματα
-----------

Το Οστερσέλντεκερινγκ (Oosterscheldekering) έγινε το μεγαλύτερο προστατευτικό φράγμα παγκοσμίως. Το προστατευτικό έναντι των κυματισμών κατά τη διάρκεια μιας καταιγίδας με συνολικό μήκος 3 χιλιόμετρα θα αποτελούνταν από 65 προκατασκευασμένους πυλώνες από σκυρόδεμα, μεταξύ των οποίων θα τοποθετούνταν 62 ατσάλινες θύρες. 

Το Μέσλαντκερινγκ (Maeslandkering) είναι το μοναδικό προστατευτικό καταιγίδας στον κόσμο που διαθέτει τόσο μεγάλα κινούμενα μέρη: οι θύρες του είναι 240 μέτρα η κάθεμία. Το προστατευτικό αυτό θα τοποθετούνταν στο Νιούε Βάτερβεχ (Nieuwe Waterweg). 

Η Deltaworks είναι ένα παγκόσμιο μοντέλο τεχνολογικής ανάπτυξης μέσω του οποίου η ανθρώπινη και οικολογική ασφάλεια έπαιξαν τον κεντρικό ρόλο. Έτσι, η Ολλανδία διεύρυνε την άποψή της σχετικά με την ασφάλεια και το νερό. Τα έργα της DeltaWorks συνθέτουν ένα μοναδικό συνδυασμό ανάμεσα στην ασφάλεια, την οικονομία την αναψυχή και τη φύση.

Εξωτερικοί σύνδεσμοι
--------------------

* Επίσημη ιστοσελίδα της Δέλτα Έργων
Ο **Αοτεαρόα (Aotearoa)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1981 από τους Νεοζηλανδούς αστρονόμους Άλαν Τσαρλς Τζίλμορ και Πάμελα Κιλμάρτιν, που παρατηρούσαν από το Πανεπιστημιακό Αστεροσκοπείο του Μάουντ Τζων στη Νέα Ζηλανδία και του έδωσαν το όνομα της ίδιας της Νέας Ζηλανδίας στη γλώσσα των Μάορι.

Ο Αοτεαρόα είναι ένας από τους πολύ λίγους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες. Κοντά στο περιήλιο της τροχιάς του υπερβαίνει τα εσώτατα όρια (τα προς την πλευρά του Ήλιου) της Κύριας Ζώνης και πλησιάζει την τροχιά του πλανήτη Άρη.

Φυσικά χαρακτηριστικά
---------------------

Τα φυσικά χαρακτηριστικά του Αοτεαρόα είναι άγνωστα. Πιθανώς έχει διαστάσεις μόλις 2 χιλιόμετρα περίπου.

Εξωτερικοί σύνδεσμοι-πηγές
--------------------------

* Τροχιακά κ.ά. στοιχεία από το JPL

Αστεροειδείς| 3399 Κομπζόν | 3400 Αοτεαρόα | 3401 Βανφίλος |

|  |  |
| --- | --- |
| 

|  |
| --- |
| * Πύλη:Αστρονομία
* Πύλη:Ηλιακό Σύστημα
 |

 |
Η Google DeepMind, πρώην DeepMind Technologies, είναι ένα βρετανικό ερευνητικό εργαστήριο τεχνητής νοημοσύνης που λειτουργεί ως θυγατρική της Google. Ιδρύθηκε στο Ηνωμένο Βασίλειο το 2010, εξαγοράστηκε από την Google το 2014, και έγινε πλήρως ελεγχόμενη θυγατρική της μητρικής εταιρείας της Google, Alphabet Inc. μετά την εταιρική αναδιάρθρωση της Google το 2015. Η εταιρεία εδρεύει στο Λονδίνο, με ερευνητικά κέντρα στον Καναδά, τη Γαλλία, και τις Ηνωμένες Πολιτείες.

Το αντικείμενο της DeepMind ήταν η *επίλυση της νοημοσύνης* και κατόπιν η χρήση της νοημοσύνης για να *επιλύσει ότιδηποτε άλλο*. Για τον σκοπό αυτό, η εταιρεία χρησιμοποιεί γνώσεις από τα πεδία της νευροεπιστήμης και της μηχανικής μάθησης μαζί με τις τελευταίες εξελίξεις στην υπολογιστή ισχύ, για την κατασκευή εξαιρετικά ισχυρών αλγορίθμων γενικού σκοπού οι οποίοι θα οδηγήσουν στην δημιουργία τεχνητής γενικής νοημοσύνης. Ως πεδίο δοκιμών οι αλγόριθμοι δοκιμάζονται σε ηλεκτρονικά παιχνίδια.

Το 2014, η Google εξαγόρασε την DeepMind για το ποσό των 400 εκατομμυρίων λιρών Αγγλίας, διατηρώντας παράλληλα το προσωπικό στις υπάρχουσες εγκαταστάσεις του στο Λονδίνο.

Μετά την απόκτηση της από την Google, η DeepMind διακρίθηκε με πλήθος επιτευγμάτων, το πιο διάσημο από τα οποία είναι η εφαρμογή τεχνητής νοημοσύνης AlphaGo, η οποία το 2016 κατάφερε να νικήσει τον παγκόσμιο πρωταθλητή γκο, Λη Σεντόλ, και ενώ έως τότε θεωρούνταν πως το γκο είναι κατά πολύ δυσκολότερο από το σκάκι ώστε κάποιος υπολογιστής να μπορεί να κερδίσει τον ανθρώπινο πρωταθλητή. Άλλες δραστηριότητες της DeepMind συμπεριλαμβάνουν την κατασκευή μιας νευρωνικής μηχανής Τούρινγκ, ενασχόληση με την έρευνα ως προς την ασφάλεια σε σχέση με την τεχνητή νοημοσύνη, και την συνεργασία με το εθνικό σύστημα υγείας της Αγγλίας με στόχο την βελτίωση των ιατρικών υπηρεσιών σε ότι αφορά τις εκφυλιστικές παθήσεις των οφθαλμών.

Δείτε επίσης
------------

* OpenAI

Παραπομπές
----------

1. ↑  Bray, Chad (27 Ιανουαρίου 2014). «Google Acquires British Artificial Intelligence Developer». *DealBook* (στα Αγγλικά). Ανακτήθηκε στις 4 Νοεμβρίου 2019.
2. ↑  Kohs, Greg (29 September 2017), *AlphaGo*, ανακτήθηκε στις 9 January 2018

Εξωτερικοί σύνδεσμοι
--------------------

* Πολυμέσα σχετικά με το θέμα  DeepMind στο Wikimedia Commons
Ο **Αμανίτης ο καισαρικός** *(Amanita caesarea)*, ευρέως γνωστό ως "καισαρικό" ενώ είναι γνωστό και με τις λαϊκές ονομασίες "Αυγουλομουλάτκο" (στον Χολομώντα), "Κοκκινούσκα" (στα Γρεβενά), "Αυγό", είναι εδώδιμο μανιτάρι που συναντάται καλοκαίρι και φθινόπωρο σε δάση πλατύφυλλων και έχει χαρακτηριστικό πορτοκαλί καπέλο.

Ονομασία και ταξινόμηση
-----------------------

Η πρώτη επιστημονική καταγραφή του μανιταριού είναι αυτή του Ιταλού μυκητολόγουGiovanni Antonio Scopoli το 1772 το κατέταξε ως *Agaricus caesareus*, Κατατάχθηκε στο γένος *Amanita* από τον Persoon το 1801. Το κοινό όνομά του έχει προέλευση από τα χρόνια της Ρωμαϊκής αυτοκρατορίας.

Αποτέλεσε αγαπημένο έδεσμα των αυτοκρατόρων και συγκεκριμένα του Κλαύδιου.

Περιγραφή
---------

 *A. caesarea*
Το μανιτάρι αυτό έχει έντονο πορτοκαλοκόκκινο καπέλο με σχήμα σφαιρικό στην αρχή που καταλήγει επίπεδο στην ωριμότητα. Συνήθως φτάνει τα 15 εκατοστά, αλλά δεν αποκλείεται να φτάσει και τα 20. Τα ελάσματά του είναι ελεύθερα και έχουν χρώμα κρεμο-κιτρινωπό. Το πόδι έχει ύψος 8 -15 εκατοστά και πάχος ως 3 εκατοστά. Είναι κυλινδρικό και έχει το χρώμα των ελασμάτων. Εμφανίζει μεγάλο και κρεμαστό δακτυλίδι το οποίο έχει γραμμώσεις στην πάνω του πλευρά και στην κάτω του είναι λείο. Στη βάση του ποδιού βρίσκεται η κυπελόμορφη λευκή θήκη (βόλβα). Το αποτύπωμα των σπόρων του είναι λευκό.

Παραπομπές
----------

1. ↑  Αμανίτης ο καισαρικός. alekati.gr
2. ↑  Scopoli JA. (1772). *Flora Carniolica exhibiens Plantas Carnioliae Indigenas et Distributas in Classes, Genera, Species, Varietates ordine Linnaeano. Vol. 2* (στα Λατινικά). Vienna: Johann Paul Krauss. σελ. 419.
3. ↑  Persoon CH. (1801). *Synopsis Methodica Fungorum* (στα Λατινικά). Gottingae. σελ. 252. [*νεκρός σύνδεσμος*]

Βιβλιογραφία
------------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Amanita caesarea** |

* Αmanita caesarea Περιγραφή χαρακτηριστικών του Αμανίτη Καισαρικού .
* Αμανίτης ο Καισαρικός ή το αυγό του Καίσαρα Σύγκριση του Αμανίτη Καισαρικού με τον δηλητηριώδη Αμανίτη μυγοκτόνο.
**S/2003 (208996) 1** είναι η προσωρινή ονομασία του μοναδικού γνωστού φυσικού δορυόρου του 2003 AZ84. Η εναλλακτή ονομασία του είναι **2003 AZ84 Ι** ή **S/2003 AZ84 1**. Ο δορυφόρος έχει διάμετρο 68 ± 20 χιλιόμετρα, περιφέρεται σε απόσταση περίπου 7.200 χλμ. και διαφορά λαμπρότητάς του από το 2003 AZ84 είναι 5 ± 0,3. Η ανακάλυψή του έγινε από την ομάδα με επκεφαλής το Μάικ Μπράουν, με τη βοήθεια του ΔΤΧ και ανακοινώθηκε στις 22 Φεβρουαρίου 2007.

Ο δορυφόρος έχει χαθεί και όλες οι προσπάθειες επανεντοπισμού του που έγιναν έως το 2012 δεν έιχαν αποτέλεσμα.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Φεβρουαρίου 2007. Ανακτήθηκε στις 25 Αυγούστου 2009.
Ο δίσκος **Deicide** είναι το ντεμπούτο άλμπουμ της death metal μπάντας Deicide. Κυκλοφόρησε στις 25 Ιουνίου 1990 από την Roadrunner Records. Το άλμπουμ περιέχει όλα τα demo τραγούδια τους συν τα τραγούδια Deicide και Mephistopheles.

Το *Deicide* θεωρείται μερικές φορές ως το άλμπουμ death metal με τις περισσότερες πωλήσεις.

Υπόβαθρο
--------

Ενώ περιέχει κυρίως σατανικούς και βλάσφημους στίχους, το τραγούδι "Lunatic of God's creation" και τραγούδι "Carnage in the temple of damned" αφορούν τον Τσαρλς Μάνσον και τον Τζιμ Τζόουνς αντίστοιχα.

Τραγούδια
---------

1. Lunatic of God's Creation - 2:42
2. Sacrificial Suicide - 2:51
3. Oblivious to Evil - 2:41
4. Dead by Dawn - 3:56
5. Blaspherereion - 4:15
6. Deicide - 4:02
7. Carnage in the Temple of the Damned - 3:33
8. Mephistopheles - 3:35
9. Day of Darkness - 2:05
10. Crucifixation - 3:55

Παραπομπές
----------

1. ↑  Puzak, Chris. Blogcritics Music: Cannibal Corpse is top-selling death metal band Αρχειοθετήθηκε 2010-04-30 στο Wayback Machine.
Η ύπαρξη του δορυφόρου **S/1978 (532) 1** της 532 Ηράκλεια είναι πιθανή και μη επιβεβαιωμένη. Αν όντως υπαρχει μάλλον θα έχει διαμέτρο 45 χιλιομέτρων.

Ανακάλυψη
---------

«Ανακαλύφθηκε» στις 7 Ιουνίου 1978 γύρω από την Ηράκλεια από ενδείξεις επιπρόσθησης του αστέρα SAO 120774, σε τροχιά ακτίνας περίπου 1000 χιλιομέτρων. Οι παρατηρήσεις με βάση τον αστέρα SAO 120774 έγιναν από τους G. E. Taylor και David W. Dunham, ενώ παρόμοιες ανωμαλίες στην εμφάνιση του αστέρα την συγκεκριμένη περίοδο επιβεβαιώθηκαν και από άλλους παρατηρητές.  Αυτή ήταν η πρώτη φορά που υπήρχαν διασταυρωμένες ενδείξεις πως ένας αστεροειδής μπορούσε να έχει φυσικό δορυφόρο , αν και προϋπήρχαν υποθέσεις για παρόμοιους δορυφόρους ήδη από το 1901, ενώ ένα χρόνο νωρίτερα (5 Μαρτίου 1977) υπήρχε και μια μεμονομένη παρόμοια παρατήρηση (από τον Paul D. Maley) και για τον 6 Ήβη, χωρίς όμως να έχει διασταυρωθεί από πουθενά αλλού όπως στην περίπτωση της Ηράκλειας. 

Ωστόσο, προσεκτικές παρατηρήσεις με το Διαστημικό Τηλεσκόπιο Χαμπλ το 1993 απέτυχαν να ανιχνεύσουν ένα τόσο μεγάλο σώμα γύρω από την Ηράκλεια. Η πρώτη, τελικά, επαλήθευση της ύπαρξης δορυφόρου αστεροειδή πιστοποιήθηκε το 1993, όταν η διαστημική συσκευή Γαλιλαίος κατέγραψε τον Δάκτυλο να περιφέρεται γύρω από τον αστεροειδή 243 Ίδη.

Παραπομπές
----------

1. 1 2 3 4  Dunham, David W. (1978). «Satellite of Minor Planet 532 Herculina Discovered During Occultation». *The Minor Planet Bulletin* **6**: 6–13.. Ανακτήθηκε στις 2010-04-05.
2. ↑  IAUC 3241
3. ↑  R. Β. Binzel, Further Support for Minor Planet Multiplicity, The Minor Planet Bulletin, Volume 6, σ.18
4. ↑  W. R. Johnston Other reports of Asteroid/TNO Companions
5. ↑  Storrs, Alex Weiss; Zellner; Burleson; Sichitiu; Wells; Kowal; Tholen (1999). «Imaging observations of asteroids with Hubble Space Telescope». *Icarus* **137**: 260–268. Αρχειοθετήθηκε από το πρωτότυπο στις 2012-02-25.. Ανακτήθηκε στις 2010-10-08.
Το ***Avion II*** (αρχικά γνωστό ως ***Zephyr*** (Ζέφυρος, δυτικός άνεμος) ή ως ***Éole II***) ήταν το δεύτερο πρωτόγονο αεροσκάφος το οποίο σχεδίασε ο Κλεμάν Αντέρ το 1893. Οι περισσότερες πηγές συμφωνούν στο γεγονός πως το αεροσκάφος δεν ολοκληρώθηκε ποτέ, με τον Αντέρ να το εγκαταλείπει για χάρη του Avion III το οποίο είχε οικονομική υποστήριξη. Ο μεταγενέστερος ισχυρισμός του Αντέρ πως πέταξε με το Avion II τον Αύγουστο του 1892 σε απόσταση 100 μέτρων σε χωράφι του Σατορύ δεν γίνεται ευρέως αποδεκτός.

Σχεδιασμός και ανάπτυξη
-----------------------

Η ονομασία "Avion" επινοήθηκε από τον Αντέρ από τη λατινική λέξη *avis* (*πτηνό*) και αποτέλεσε την προέλευση της λέξης *avion*, της πλέον συνηθισμένης στα γαλλικά για την περιγραφή ενός αεροπλάνου. Το πρώτο επίσημο κείμενο στο οποίο αναφέρεται η λέξη αυτή είναι το γαλλικό δίπλωμα ευρεσιτεχνίας αρ. 205 555 του Αντέρ στις 19 Απριλίου 1890.

Ο κινητήρας που κατασκευάστηκε για το Avion II, ο οποίος ονομαζόταν *Zéphyr* ήταν μία ελαφριά ατμομηχανή η οποία τροφοδοτούσε έναν έλικα 4 λεπίδων διαμέτρου 3 μέτρων, στον οποίον ο ατμός ψύχονταν μέσω ενός συμπυκνωτή. Απέδιδε 22 kW (30 ίππους) με 480 στροφές/δευτερόλεπτο σε πίεση 15 Pa, ο οποίος είχε βάρος 33 κιλών άδειος, και 134 κιλά με πλήρη λέβητα και εξαρτήματα.

Δείτε επίσης
------------

* Ader Éole

Παραπομπές
----------

1. 1 2 3 4  Opdyke, Leonard E. (1999). *French Aeroplanes before the Great War*. Atglen, PA: Schiffer Military History. ISBN 0 7643 0752 5.
2. ↑  Mattos, Bento (2004). «Santos Dumont and the Dawn of Aviation». *42nd AIAA Aerospace Sciences Meeting and Exhibit*. doi:10.2514/6.2004-106.. Ανακτήθηκε στις 23-05-2018.
3. ↑  Hallion, Richard (2003). *Taking Flight: Inventing the Aerial Age, from Antiquity Through the First World War*. Oxford: Oxford University Press. σελ. 223. ISBN 9780195160352.
Το ***Alaskozetes antarcticus*** είναι είδος μη παρασιτικού ακάρεως, γνωστό για την ικανότητά του να επιβιώνει σε θερμοκρασίες κάτώ από 0°C.

Το όνομα του ζώου προέρχεται από το ενδιαίτημα του: *Alasko*, το οποίο σημαίνει «από την Αλάσκα», και *antarcticus*, σε σχέση με τις συνθήκες ψύχους στις οποίες ζει. Δεν είναι ξακάθαρο το πως το *Alaskozetes antacticus* μπόρεσε να προσαρμοστεί σε περιβάλλον τόσο διαφορετικό από αυτό των άλλων αρθροπόδων. Ενώ τα περισσότερα αρθρόποδα ζουν σε ζεστά και υγρά περιβάλλοντα, το *A. antarcticus* επιβιώνει σε συνθήκες ψύχους με σχεδόν καθόλου υγρασία.

Υπάρχουν τρία υποείδη: το *Alaskozetes antarcticus antarcticus*, το *Alaskozetes antarcticus grandjeani*, και το *Alaskozetes antarcticus intermedius*.

Δίαιτα
------

Το *Alaskozetes antarcticus* τρέφεται με βρύα, άλγες και μύκητες, ενώ αντίθετα με το τι πιστεύεται γενικώς, δεν ρουφάει αίμα. Είναι ακίνδυνο για τους ανθρώπους και εν γένει τους μεγάλους οργανισμούς.

Παραπομπές
----------

1. 1 2  Luke Sandro & Juanita Constible. «Antarctic Bestiary». Miami University. Ανακτήθηκε στις 9 Ιουνίου 2010.
2. ↑  «*Alaskozetes antarcticus*». ITIS.
3. ↑  Burn, A. J. (1986). «Feeding Rates of the Cryptostumatid mite Alaskizetes Antarcticus (Michael)». *Br. Antarct. Surv. Bull* **71**: 11–17. Αρχειοθετήθηκε από το πρωτότυπο στις 2013-05-18.. Ανακτήθηκε στις 2014-01-13.

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Alaskozetes antarcticus** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Alaskozetes antarcticus  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Hammer Smashed Face** είναι το πρώτο single από τους Cannibal Corpse, που κυκλοφόρησε το 1993 μέσω των Metal Blade Records. Υπάρχουν δύο εκδόσεις της έκδοσης, μια ενιαία έκδοση που χαρακτηρίζει το τραγούδι τίτλου "Hammer Smashed Face" με δύο καλύμματα τραγουδιών από τους Black Sabbath και τους Possessed και την έκδοση EP που περιλαμβάνει τα τρία κομμάτια της ενιαίας έκδοσης μαζί με δύο πρωτότυπα κομμάτια των Cannibal Corpse. Η μονή έκδοση και η έκδοση EP έχουν και διαφορετικές ετικέτες εξωφύλλου.

Κρητική
-------

Το "Hammer Smashed Face" είναι ένα από τα πιο δημοφιλή τραγούδια του συγκροτήματος, κυρίως λόγω μιας συντομότερης έκδοσης που εμφανίζεται στην ταινία Ace Ventura: Pet Detective. Δεδομένου ότι συμπεριλήφθηκε στον τάφο του ακρωτηριασμένου, απαγορεύτηκε από τη Γερμανία μέχρι τον Ιούνιο του 2006, όταν έπαιξε στην παράσταση του 2006 στο Έσσεν.

Όταν ρωτήθηκε αν είχε ένα αγαπημένο άλμπουμ Cannibal Corpse, ο τραγουδιστής Chris Barnes χαρακτήρισε το Hammer Smashed EP ως "ένα από τα υποτιμημένα". Ο Barnes χαιρέτησε επίσης την κάλυψη του συγκροτήματος του "Zero the Hero" του Black Sabbath ως "ένα από τα μεγαλύτερα".

Λίστα Κομματιών
---------------

**Έκδοση EP**

| Aρ. | Τίτλος | Μήκος |
| --- | --- | --- |
| 1. | "Hammer Smashed Face" | 4:04 |
| 2. | "The Exorcist" (Possessed cover) | 4:37 |
| 3. | "Zero the Hero" (Black Sabbath cover) | 6:35 |
| 4. | "Meat Hook Sodomy" | 5:47 |
| 5. | "Shredded Humans" | 5:12 |
| Συνολικό Μήκος | **26:17** |

**Single έκδοση**

| Αρ. | Τίτλος. | Μήκος |
| --- | --- | --- |
| 1. | "Hammer Smashed Face" | 4:04 |
| 2. | "The Exorcist" (Possessed cover) | 4:37 |
| 3. | "Zero the Hero" (Black Sabbath cover) | 6:35 |
| Συνολικό Μήκος | **15:17** |

Προσωπικό
---------

* Chris Barnes - φωνητικά
* Paul Mazurkiewicz - τύμπανα
* Jack Owen - κιθάρα
* Bob Rusay - κιθάρα
* Alex Webster - μπάσο

Παραγωγή
--------

Το άλμουμ παράγεται από τον Scott Burns (παραγωγός δίσκων), τον Dennis Fura και τους Cannibal Corpse.
Συσκευές Alexa σε κατάστημα λιανικής
**Amazon Alexa**, γνωστό και απλά ως Alexa,  είναι τεχνολογία εικονικού βοηθού που αναπτύχθηκε από την Amazon. Χρησιμοποιήθηκε για πρώτη φορά στο έξυπνο ηχείο Amazon Echo και στα ηχεία Echo Dot, Echo Studio και Amazon Tap που αναπτύχθηκαν από το Amazon Lab126. Δέχεται φωνητική αλληλεπίδραση, αναπαραγωγή μουσικής, δημιουργία λιστών υποχρεώσεων, ρύθμιση συναγερμών, ροή podcasts, αναπαραγωγή ηχητικών βιβλίων, προβολή πρόγνωσης καιρού, μετρητή βημάτων, κατάρτιση προγράμματος άθλησης και άλλων πληροφοριών σε πραγματικό χρόνο, όπως ειδήσεις.  Η Alexa μπορεί επίσης να ελέγξει αρκετές έξυπνες συσκευές χρησιμοποιώντας τον εαυτό της ως σύστημα έξυπνου σπιτιού. Οι χρήστες μπορούν να διευρύνουν τις δυνατότητες της Alexa εγκαθιστώντας "δεξιότητες" (πρόσθετη λειτουργικότητα που αναπτύχθηκε από τρίτους, όπως προγράμματα καιρού και δυνατότητες ήχου. Χρησιμοποιεί NLU (φυσική κατανόηση γλώσσας).

Οι περισσότερες συσκευές επιτρέπουν στους χρήστες να την ενεργοποιήσουν τη συσκευή χρησιμοποιώντας μια λέξη (όπως Alexa ή Amazon). 

Από τον Νοέμβριο 2018, η Amazon είχε περισσότερους από 10.000 υπαλλήλους που εργάζονταν στην Alexa και σε σχετικά προϊόντα.  Τον Ιανουάριο 2019, η ομάδα της Amazon ανακοίνωσε ότι είχε πουλήσει πάνω από 100 εκατομμύρια συσκευές με Alexa.

Παραπομπές
----------

1. ↑  «Growing up with Alexa». *CNN*.
2. ↑  «Alexa Voice Service Overview (v20160207) | Alexa Voice Service». *developer.amazon.com*.
3. ↑  Kinsella, Bret (2019-11-15). «Amazon Alexa Headcount Surpasses 10,000 Employees – Here is the Growth Rate». *Voicebot.ai*. Αρχειοθετήθηκε από το πρωτότυπο στις 2020-01-23.. Ανακτήθηκε στις 2021-09-08.
4. ↑  Al-Heeti, Abrar (2019-01-04). «Amazon has sold more than 100 million Alexa devices». *CNET* (CBS Interactive).. Ανακτήθηκε στις 2019-01-05.

Εξωτερικοί σύνδεσμοι
--------------------

Alexa Web Portal
Το **Amazon Prime Video**, γνωστό και απλά ως **Prime Video**, είναι μια αμερικανική υπηρεσία συνδρομής βίντεο on-demand over-the-top streaming και ενοικίασης της Amazon που προσφέρεται ως αυτόνομη υπηρεσία ή ως μέρος της συνδρομής Prime της Amazon. Η υπηρεσία διανέμει κυρίως ταινίες και τηλεοπτικές σειρές που παράγονται από την Amazon Studios και την MGM Holdings ή έχουν άδεια της Amazon, γνωστά ως Amazon Originals, με την υπηρεσία να φιλοξενεί επίσης περιεχόμενο από άλλους παρόχους με πρόσθετα περιεχομένου, όπως ζωντανές αθλητικές εκδηλώσεις και υπηρεσίες ενοικίασης και αγοράς βίντεο.

Λειτουργώντας σε σχεδόν όλον τον κόσμο, η υπηρεσία ενδέχεται να απαιτεί πρόσβαση σε πλήρη συνδρομή Prime. Σε χώρες όπως οι Ηνωμένες Πολιτείες, το Ηνωμένο Βασίλειο και η Γερμανία, η πρόσβαση στην υπηρεσία είναι δυνατή χωρίς πλήρη συνδρομή Prime, ενώ στην Αυστραλία, τον Καναδά, τη Γαλλία, την Ινδία, την Τουρκία και την Ιταλία, είναι δυνατή η πρόσβαση μόνο δια μέσω της αποκλειστικής ιστοσελίδας. Το Prime Video προσφέρει επιπλέον μια πρόσθετη υπηρεσία περιεχομένου με τη μορφή καναλιών, που ονομάζονται Amazon Channels ή Prime Video Channels, τα οποία επιτρέπουν στους χρήστες να εγγραφούν σε πρόσθετες συνδρομητικές υπηρεσίες βίντεο από άλλους παρόχους περιεχομένου εντός του Prime Video.

Παραπομπές
----------

1. ↑  «Amazon Claims First-Day Record Audience for 'Rings of Power'». *The Hollywood Reporter*. 3 Σεπτεμβρίου 2022.
2. ↑  «Amazon Prime Video subscription». *Amazon*. Ανακτήθηκε στις 28 Νοεμβρίου 2017.
3. ↑  Kleinman, Alexis (April 23, 2014). «Amazon Prime Just Got Way Better With A Ton Of Old HBO Shows». *The Huffington Post*.. Ανακτήθηκε στις April 23, 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Amazon Prime Video** |

* Επίσημη ιστοσελίδα
* Η επίσημη σελίδα του Amazon Prime Video στο Facebook
***Erga omnes*** είναι λατινική φράση η οποία χρησιμοποιείται συνήθως σε νομικά θέματα και έχει την έννοια: "έναντι όλων". Μια δικαστική απόφαση αναφέρεται ότι έχει ισχύ δεδικασμένου *erga omnes*, και ισχύει, δηλαδή για όλους, και όχι μόνο όσον αφορά τα συμβαλλόμενα / ενδιαφερόμενα μέρη (*inter partes)*. Ο όρος είναι, συνεπώς, σε αντίθεση για παράδειγμα με μια συμβατική υποχρέωση, η οποία ισχύει μόνο για τα μέρη που υπέγραψαν τη σύμβαση.

Στο διεθνές δίκαιο, δικαίωμα *erga omnes* είναι ένα δικαίωμα που κάθε έθνος μπορεί να διεκδικήσει, ανεξάρτητα από τις συνθήκες που θα ήταν σε θέση να υπογράψει για τον εαυτό του (ιδιαίτερα για τους κατοίκους της επικράτειάς του ή των υπηκόων του, υπό την προϋπόθεση ότι θα έχουν αδικηθεί σε μια χώρα η οποία έχει υπογράψει τις ίδιες συνθήκες). Μια χώρα έχει το δικαίωμα να αντιταχθεί σε οποιαδήποτε πράξη πειρατείας, γενοκτονίας, δουλείας, βασανιστηρίων, ή φυλετικών διακρίσεων, που διαπράχθηκε στο έδαφός της από υπήκοο χώρας η οποία δεν καταδικάζει αυτές τις πράξεις, ή έχει διαπραχθεί εκτός του εδάφους της εναντίον ενός από τους υπηκόους της σε μια χώρα που καταδικάζει τις πράξεις αυτές, χωρίς καν να χρειάζεται να προσφύγει στη δική της δικαιοδοσία.

Η έννοια αυτή έχει αναγνωριστεί από το διεθνές Δικαστήριο, στην απόφασή του το 1970, στην υπόθεση Barcelona Traction μεταξύ Βελγίου και Ισπανίας (όπου τα ενδιαφερόμενα μέρη που επηρεάζονται από την απόφαση του ισπανικού δικαστηρίου ήταν βελγικής υπηκοότητας, αλλά μέτοχοι εταιρείας νόμιμα εγκατεστημένης στον Καναδά και στην οποία η Ισπανία αρνήθηκε να αναγνωρίσει τη νομιμότητα των συμφερόντων τους και το δικαίωμα διπλωματικής προστασίας από το Βέλγιο κατά τα ένδικα μέσα που παρουσιάζονται στην Ισπανία). Το Διεθνές Δικαστήριο αναγνώρισε με την απόφασή του το δικαίωμα της διπλωματικής προστασίας *erga omnes* των δικαιωμάτων των φυσικών και νομικών προσώπων από τη χώρα ανάλογα με την εθνικότητά τους ή τη χώρα τους νόμιμης διαμονής, ανεξάρτητα από τον τόπο της νόμιμης διαμονής, ή των συμφερόντων τους.

Στο Μακεδονικό ονοματολογικό ζήτημα, η συμφωνία που υπογράφηκε μεταξύ των δυο κρατών (Ελλάδας και ΠΓΔΜ), προέβλεπε ότι το νέο όνομα της χώρας Σεβέρνα Μακεντόνιγια (Βόρεια Μακεδονία) θα ισχύει *erga omnes*, έναντι όλων και όχι μόνο μεταξύ των δυο συμβαλλομένων κρατών.

Αναφορές
--------

1. ↑  Belgique contre Espagne, Phase II, décision de la Cour internationale de justice de 1970, 3, paragraphe 33.
2. ↑  «Βόρεια Μακεδονία» το όνομα! «Υπάρχει συμφωνία με erga omnes και συνταγματική αναθεώρηση», λέει η κυβέρνηση[*νεκρός σύνδεσμος*], agriniopress.gr, 12/6/2018

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **erga omnes**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4141120-1

 |

 |
Η **Austria Tabak GmbH** είναι η νόμιμη διάδοχος της πρώην «Austria Tabak AG», της οποίας η προέλευση ως εταιρεία ανάγεται στο 1939 («Austria Tabak Werke AG», πρώην «Österreichische Tabakregie» - «Αυστριακό Μονοπώλιο Καπνού»). Η Austria Tabak ήταν, μέχρι την ένταξη της Αυστρίας στην ΕΕ, ιδιοκτήτρια του εγχώριου μονοπωλίου σχετικά με την καλλιέργεια, τη μεταποίηση, την εισαγωγή και διανομή προϊόντων καπνού.

Μετά από την αρχική δημόσια προσφορά του 1997, η Austria Tabak ιδιωτικοποιήθηκε σε ποσοστό 100% το 2001 και πωλήθηκε από την κρατική ÖIAG στη βρετανική Gallaher Group, η οποία εν συνεχεία έγινε η πέμπτη μεγαλύτερη καπνοβιομηχανία στον κόσμο.

Από τις 18 Απριλίου του 2007, η Austria Tabak ανοίκει στην Japan Tobacco International (JTI), η οποία ανέλαβε την εταιρεία Gallaher. Η JTI είναι θυγατρική της Japan Tobacco Inc. της τρίτης μεγαλύτερης διεθνούς κατασκευάστριας προϊόντων καπνού στον κόσμο. Η έδρα της εταιρείας βρίσκεται στη Γενεύη της Ελβετίας.

Παραπομπές
----------

1. ↑  Austria Tabak GmbH | The JTI Tobacco Collection Vienna habsburger.net

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Austria Tabak  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
To **Very-high-speed digital subscriber line 2** (**VDSL2**), βελτιωμένη έκδοση του VDSL, είναι η νεότερη και πιο εξελιγμένη DSL τεχνολογία. Όπως και ο πρόγονός του, χρησιμοποιεί κατά βάση FTTN ή FTTC αρχιτεκτονική, αν και μερικές φορές υλοποιείται και σε αρχιτεκτονική FTTB.

Παρέχει ταχύτητες πάνω από 200 Mbps σε πολύ μικρή απόσταση, 100 Mbps στα 500 μέτρα και 50 Mbps στο 1 χιλιόμετρο. Από εκεί και ύστερα οι επιδόσεις του μειώνονται με πολύ πιο αργούς ρυθμούς από του VDSL. Μετά τα 1,6 χιλιόμετρα οι επιδόσεις του είναι αντίστοιχες του ADSL2+. 

Το γεγονός ότι το VDSL2 μπορεί να χρησιμοποιηθεί και για αποστάσεις έως 4-5 χιλιόμετρα, σε αντίθεση με το VDSL που μπορεί να χρησιμοποιηθεί μόνο για μικρές αποστάσεις, είναι πολύ σημαντικό πλεονέκτημα του VDSL2. Ωστόσο σε αποστάσεις μεγαλύτερες του 1,5 χλμ λειτουργεί όπως το ADSL2plus. Χάρη σε αυτό, μπορεί να χρησιμοποιηθεί και για εφαρμογές μεγαλύτερων αποστάσεων. Το VDSL2 modem χρησιμοποιεί στο datalink το Packet Transfer Mode στο οποίο ενθυλακώνεται το Ethernet πακέτο ή το IP και όχι το ATM όπως στο ADSL.

Το VDSL2 έχει προτυποποιηθεί ως **ITU-T G.993.2**.
To **Datsun 12** ήταν ένα αυτοκίνητο πόλης, που κατασκεύαζε η ιαπωνική αυτοκινητοβιομηχανία Datsun και κυκλοφόρησε το 1933, αντικαθιστώντας το Datsun 11, με την τιμή του Datsun 12 να κυμαίνεται στα 1.350 γιεν.

Εκδόσεις
--------

Οι εκδόσεις που ήταν διαθέσιμο το Datsun 12 ήταν τρεις: η στάνταρ και πιο κοινή έκδοση ήταν η τετραθέσια phaeton, με τη διθέσια Roadster και την τετραθέσια σεντάν εκδοχή να συμπληρώνουν την παλέτα των εκδοχών του αυτοκινήτου.

Σχεδίαση
--------

Σχεδιαστικά, το Datsun 12 έμοιαζε πολύ με τον προκάτοχό του, έχοντας ωστόσο μικρές διαφορές όσον αφορά το σχέδιο στις πόρτες του οχήματος. Τα κύρια μέρη του οχήματος κατασκευάζονταν από την Yanase Motor και την Nihon Jidosha Corporation, ενώ το σασί του αυτοκινήτου κατασκευαζόταν από την Tobata Casting, μετέπειτα Nissan, στο εργοστάσιο της Οσάκα.

Τεχνικά χαρακτηριστικά
----------------------

Η κυριότερη αναβάθμιση του μοντέλου πάντως, συγκριτικά με το Datsun 11, ήταν στον τομέα των επιδόσεων και συγκεκριμένα στον κινητήρα. Λόγω μιας αλλαγής στη νομοθεσία της Ιαπωνίας, που αύξησε το νόμιμο όριο του μέγιστου κυβισμού στην κατηγορία αυτή από 500 cm³ σε 750 cm³ από το 1933, έγινε εφικτή η χρήση μεγαλύτερων σε κυβισμό κινητήρων, που είχε ως αποτέλεσμα και την άμεση βελτίωση των επιδόσεων.

Έτσι στο Datsun 12 χρησιμοποιήθηκε ένας εντελώς νέος κινητήρας, κυβισμού 747 cm³ που απέδιδε 12 ίππους (20% επιπλέον ισχύ) στις 3.000 στροφές το λεπτό και μετέδιδε την κίνηση στους πίσω τροχούς μέσω ενός 3-τάχυτου χειροκίνητου κιβωτίου ταχυτήτων. Επίσης, η τελική ταχύτητα του οχήματος έφτανε τα 73 χιλιόμετρα την ώρα.

Πηγές
-----

1. Αρχειοθετήθηκε 2013-04-29 στο Wayback Machine.
2. 
3.